ไทย ผลักดันความร่วมมืออาเซียนในทุกสาขา ภายใต้ 3 เสาหลัก มั่นคง เศรษฐกิจและสังคม สร้างความยั่งยืนในภูมิภาค
ไทย ผลักดันความร่วมมืออาเซียนในทุกสาขา ภายใต้ 3 เสาหลัก มั่นคง เศรษฐกิจและสังคม สร้างความยั่งยืนในภูมิภาคพลโทวีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า การประชุมสุดยอดอาเซียนครั้งที่ 34 วันนี้เป็นวันเริ่มประชุมอย่างเป็นทาง โดยช่วงเช้า มี 3 ภาคส่วนหลัก คือการประชุมสมัชชารัฐสภาอาเซียน โดยมีข้อเสนอผลักดันความร่วมมือระหว่างฝ่ายนิติบัญญัติและฝ่ายบริหารของอาเซียน เพื่อการทำงานที่มีประสิทธิภาพ ซึ่งนายกรัฐมนตรีจะเข้าร่วมรับฟังข้อเสนอด้วย นอกจากนี้นายกรัฐมนตรีจะนำผู้นำอาเซียนพบกับสภาที่ปรึกษาธุรกิจอาเซียน เพื่อหารือและรับฟังข้อเสนอแนะจากภาคธุรกิจ ในการรับมือกับความท้าท้ายของเศรษฐกิจโลก และการแข่งขันทางเศรษฐกิจของสหรัฐอเมริกาและจีน ซึ่งจะมีส่วนช่วยขับเคลื่อนอาเซียนให้มีความเข้มแข็งและยั่งยืน ส่วนอีกเวทีที่สำคัญ คือการพบกันระหว่างผู้นำอาเซียนและผู้แทนเยาวชนจากขาติสมาชิกอาเซียน ที่จะนำเสนอแนวคิดด้านการศึกษาและการเปิดโอกาสให้เยาวชนมีส่วนร่วมในการพัฒนาสังคมขณะที่ในช่วงเย็น เป็นการประชุมสุดยอดอาเซียนแบบเต็มคณะ โดยผู้นำทุกประเทศจะร่วมกันหารือถึงแนวทางการขับเคลื่อนอาเซียนให้ก้าวไปข้างหน้าอย่างมั่นคงและยั่งยืน ภายใต้ 3 เสาหลัก คือ การเมือง ความมั่นคง และเศรษฐกิจ อาทิ การบริหารจัดการแนวชายแดน การดูแลความมั่นคงในการผ่านแดนเข้าเมือง ที่ต้องมีกฏและกติกาเดียวกัน ตลอดจนการต่อสู้กับความสงครามการค้าและเทคโนโลยี โดยเฉพาะการสรุปผลข้อตกลงความเป็นหุ้นส่วนทางเศรษฐกิจ หรือ rcep ซึ่งเป็นกลไกสำคัญในการเพิ่มมูลค่าทางการค้าให้อาเซียนมีศักยภาพอย่างเข้มแข็ง และเชื่อมโยงกับภูมิภาคอื่นๆได้อย่างเต็มที่ ส่วนด้านสังคมคือการผลักดันปีวัฒนธรรมอาเซียน ทำให้ประชาชนเป็นศูนย์กลางทั้งนี้นายกรัฐมนตรีของไทยจะนำผลลัพธ์จากเวทีอาเซียน ไปนำเสนอต่อที่ประชุมกลุ่มประเทศเขตเศรษฐกิจขนาดใหญ่ 20 ประเทศ หรือ จี 20 ที่นครโอซาก้า ประเทศญี่ปุ่น ในวันที่ 28-29 มิถุนายนนี้ อย่างไรก็ตามยืนยันอาเซียนให้ความสำคัญกับทุกสาขาความร่วมมือ โดยเน้นผลักดันให้การสร้างความความยั่งยืน เป็นวาระของอาเซียน